CELEX: 62014FA0009
Language: sk
Date: 2015-12-18 00:00:00
Title: Vec F-9/14: Rozsudok Súdu pre verejnú službu (samosudca) z 18. decembra 2015 – De Nicola/EIB (Verejná služba — Zamestnanci ECB — Posúdenie — Hodnotiaca správa za rok 2012 — Nezákonnosť rozhodnutia odvolacieho výboru — Zastavenie konania)

8.2.2016   
            
            
               SK
            
            
               Úradný vestník Európskej únie
            
            
               C 48/91
            
         Rozsudok Súdu pre verejnú službu (samosudca) z 18. decembra 2015 – De Nicola/EIB
   (Vec F-9/14) (1)
   
   ((Verejná služba - Zamestnanci ECB - Posúdenie - Hodnotiaca správa za rok 2012 - Nezákonnosť rozhodnutia odvolacieho výboru - Zastavenie konania))
   (2016/C 048/102)
   Jazyk konania: taliančina
   
      Účastníci konania
   
   
      Žalobca: Carlo De Nicola (Strassen, Luxembursko) (v zastúpení: L. Isola, advokát)
   
      Žalovaná: Európska investičná banka (v zastúpení: G. Nuvoli a F. Martin, splnomocnení zástupcovia, A. Dal Ferro, advokát)
   
      Predmet veci
   
   Návrh na zrušenie správy o posúdení výkonnosti žalobcu za rok 2012 v častiach „posúdenie“, „hodnotenie“ a „určenie cieľov na rok 2013“ a v rozsahu, v akom žalobca nebol navrhnutý na povýšenie do funkčnej skupiny D, ďalej na zrušenie oznámenia zamestnancom č. 722 z 5. decembra 2012 alebo jeho vyhlásenie za neuplatniteľné, ako aj príručky o postupe hodnotenia zamestnancov z roku 2012 a návrh na určenie, že žalobca bol obeťou morálneho obťažovania. Napokon, návrh na zaviazanie EIB na náhradu škody za spôsobenú majetkovú a nemajetkovú ujmu
   
      Výrok rozsudku
   
   
               1.
            
            
               Rozhodnutie odvolacieho výboru Európskej investičnej banky z 23. októbra 2013 sa zrušuje.
            
         
               2.
            
            
               Konanie o návrhoch smerujúcich k zrušeniu hodnotiacej správy za rok 2012 a všetkých súvisiacich, nasledujúcich a predchádzajúcich aktov sa zastavuje.
            
         
               3.
            
            
               Žaloba sa v zostávajúcej časti zamieta.
            
         
               4.
            
            
               Európska investičná banka znáša svoje vlastné trovy konania a je povinná nahradiť trovy konania, ktoré vynaložil pán De Nicola.
            
         
      (1)  Ú. v. EÚ C 212, 7.7.2014, s. 44.